Манро фермер Роберт Эрик Лейдлоу менән мәктәп уҡытыусыһы Энн Кларк Лейдлоу ғаиләһендә тыуа. Үҫмер сағынан яҙыша башлай. Тәүге хикәйәһен 1950 йылда Көнбайыш Онтарио университетында уҡығанда баҫтыра. Был ваҡытта ул официант булып эшләй. 1951 йылда университетты ташлай (1949 йылдан инглиз теле буйынса махсуслашҡан була), Джеймс Манроға кейәүгә сыға һәм Ванкуверға күсә. Өс ҡыҙҙары тыуа (Шейла, Кэтрин һәм Дженни, 1953, 1955 һәм 1957 йылғылар), әммә Кэтрин донъяға килгәс 15 сәғәттән мәрхүм була. 1963 йылда ғаилә Викторияға күсә, бында улар «Манро китаптары» тигән китап магазины аса. 1966 йылда тағы бер ҡыҙҙары була, уға Андреа тип исем ҡушалар. Элис Манро менән Джеймс 1972 йылда айырылыша. Элис Онтариоға ҡайта. 1976 йылда географ Джеральд Фремлинға бара. Улар Клинтон эргәһендәге фермала йәшәй башлай, һуңыраҡ ҡабат ҡалаға күсәләр.